kardosdrur/scandi-wiki huggingface dataset:
South Park (sæson 16)

South Park sæson 16 var den 16. sæson af den amerikanske tv-serie South Park. Den havde premiere den 14. marts 2012 og blev afsluttet den 7. november 2012.

Storyline 
I denne sæson bliver det afsløret af Marvin Marsh lider af Alzheimers, hvilket demonstreres i afsnittet "Cash for Gold", hvor han stadig tror at Shelly er en baby. Der er også optrædner fra Jesus i "Butterballs" og Mr. Hankey i "I Should Have Never Gone Ziplining", selvom sidstnævnte ikke taler, for første gang siden sæson 14's "201". Mr. Kitty, der senest var med i "Major Boobage", har også en optræden i afsnittet "Faith Hilling". Clydes mor Betsy Donovan dør i "Reverse Cowgirl", men ses i live i "Jewpacabra". "Jewpacabra" indeholder også Cartmans øjensynlige konvertering til jødedommen i slutningen. Afsnittet har også kun en flytig optræden fra Stan, uden dialog. Denne sæson introducere også Butters voldelige bedstemoder i "Butterballs" og en ny elev (og kærlighedsinteresse for Token og midlertidig Kyle) ved navn Nichole, i "Cartman Finds Love". Nicholes debut koincidere med at endnu en af Cartmans personligheder viser sig efter "1%", i skikkelse af hans imaginære engle-følgesvend Cupid Me. Live action-versioner af drengene optræder i "I Should Have Never Gone Ziplining", under en rekonstruktion af deres ziplining-eventyr. Kenny dør i denne sekvens, hvilket er eneste gang i sæsonen det sker. En løbende joke starte i første halvdel af sæson, men Stan der instruere film i to afsnit og ender med at "spille den af i San Diego" i "Butterballs" og "I Should Have Never Gone Ziplining", hvilket parodiere Kony 2012-kampagneskaberen Jason Russell. Brad Paisley gæsteoptræder som sig selvi "Cartman Finds Love".

Afsnit

Referencer

Eksterne links 
 South Park Studios – officielle website med video streaming af hele afsnit.

South Park (sæson 16)-episoder
Sæsoner af tv-serier
Otto Ohlendorf

Otto Ohlendorf (4. februar 1907 - 7. juni 1951) var Gruppenführer i Schutzstaffel (SS) og under 2. verdenskrig kommandant for Einsatzgruppe D underlagt Sicherheitsdienst (SD).

Karriere i staten 
Ohlendorf blev født i Hoheneggelsen ved Hildesheim i Tyskland i en landbrugsfamilie. Han gik i 1925 ind i NSDAP med medlemsnummer 6631, og i 1926 sluttede han sig til SS. Han studerde økonomi og jura ved Universitetet i Leipzig og Universitetet i Göttingen, og fra 1930 holdt han forelæsninger ved flere økonomiske institutter.
Tidligt i 1936 blev han økonomisk konsulent for SD og fik graden Hauptsturmführer i SS. I maj samme år blev han forfremmet til Sturmbannführer. I 1939 kom forfremmelsen til Standartenführer og til chefstillingen i Amt III ved Reichssicherheitshauptamt (RSHA). Den stilling havde han til krigens slutning i 1945. Fra 1943 var han vicegeneraldirektør i Rigsfinansministeriet og fra 1944 Gruppenführer i SS.

Einsatzgruppen 
I juni 1941 udnævnte Reinhard Heydrich, lederen for RSHA, Ohlendorf til kommandant for Einsatzgruppe D, som var aktiv i det sydlige Ukraine og på Krimhalvøen. Under Ohlendorfs kommando var enheden den 13. december 1941 ansvarlig for massakren på mindst 14.300 mennesker i Simferopol. De fleste af ofrene var jøder. Mindst 90.000 drab tilskrives enheden.

Nürnbergprocessen 
Ohlendorf blev efter krigen tiltalt for krigsforbrydelser, forbrydelser mod menneskeheden og medlemskab af SS og SD. Han blev stillet for retten i Einsatzgruppenprosessen;
Han var åben i sine udtalelser under processen og styrkede påstanden om, at hans enhed havde dræbt omkring 90.000 mennesker. Han viste ingen anger.

Ohlendorf skræmte de tilstedeværende i retten, fordi han virkede så "normal". Anklageren, Benjamin Ferencz, oplevede ham som en pæn, intelligent og velinformeret familiefar. Ohlendorf var den eneste anklagede under Nürnberg-processen, som åbent tilstod sine handlinger. Han syntes, at NS-ideologien med dens opfattelse af livet som en kamp virkede fornuftig. I felten var han optaget af at skåne mordernes psyke ved at sørge for, at to ad gangen skød på hvert offer. Ofrene interesserede han sig ikke for. Fra felten skrev han til sin kone, at han havde gjort mere for nationalsocialismen med sin "befolkningspolitiske virksomhed", end han havde gjort ved skrivebordet. 
Han blev dømt til døden og henrettet i Landsberg fængsel 7. juni 1951. Han gav hverken udtryk for skyldfølelse eller anger. Tværtimod mente han at kunne retfærdiggøre bl.a. mord på børn. Anklageren Ferencz spurgte ham: "Skal jeg meddele familien noget, vil De sige eller skrive noget, kan jeg gøre Dem en tjeneste?" Ohlendorf så bare opgivende på ham og svarede: "Jøderne i Amerika kommer til at lide. De vil selv få at se, hvad De har gjort."

Referencer 

Personer henrettet ved hængning
Nazister fra Tyskland
SS-officerer
Nazister dømt for krigsforbrydelser
Personer fra Niedersachsen
Personer fra Einsatzgruppen
Forbrydere i Holocaust
Clara Nebelong

Hermine Clara Nebelong (5. januar 1881 på Gl. Kongevej 141 – 28. januar 1943 i København) var en dansk organist og skuespiller.

Hun var datter af organist Johan Henrik Nebelong (1847-1931) og Hermine Sophie Petronelle Lewy (1848-1881). Da hendes mor døde umiddelbart efter fødslen kom hun i pleje hos arkivar Ostenfeldts. Hun viste musikalske anlæg fra sine tidligste år. Som ung tog hun organisteksamen og virkede som vikar for faderen, der var organist ved Skt. Johanneskirken. Hun blev gift med skuespilleren Axel Boesen og gled derefter ind i teaterkredse og virkede adskillige år som skuespillerinde, overvejende i provinsen. Hun var en af pionererne på Nordisk Film og medvirkede i en række film i 1907. Hun begyndte som suffløse på Dagmarteatret og Casino, inden hun gennem en lang årrække blev Det kongelige Teaters operasuffløse.

Clara Nebelong var gift to gange. 18. april 1903 med skuespilleren Axel Boesen (1879-1957). Sammen fik de datteren Agnes Vilner (født 1904) og datteren Inger Boesen (16. september 1905). 1. oktober 1910 blev hun gift med skuespilleren Birger von Cotta-Schønberg (1882-1958). 

Hermine Clara Nebelong døde af kræft i halsen den 28. januar 1943 og ligger begravet på Bispebjerg Kirkegård i København.

Filmografi

Stumfilm

Eksterne henvisninger 
 
 

Skuespillere fra Danmark
Personer fra Frederiksberg
Danskere i 1900-tallet
Personer døde af kræft
Rinkbandy

Rinkbandy er en variant af bandy, som spilles på en ishockeybane. 

Rinkbandy stammer fra Sverige i 1960'erne, hvor det oprindeligt blev kaldt hockeybockey. Da de indendørs ishockeyarenaer blev udbredte, blev det muligt for bandy-spillere at øve sig på isen i længere tid hvert år. Da bandybaner er større, blev de kun lavet udendørs om vinteren, når det ikke var nødvendigt med kunstig nedkøling.

Spillet bruger en bandybold og bandstave. Målmanden har ingen stav. Som i hockey tager en kamp 60 minutter, men består af enten to halvege af 30 minutter eller tre af 20 minutter. Reglerne minder om dem i normal bandy, men de er simplere for at gøre spillet hurtigere. Checking er ikke tilladt, hvilket gør sporten sikrere end ishocky og bandy. Da den spilles på et mindre område er der færre spillere, normalt seks på hvert hold. I USA Rink Bandy League benytter man kun fem spillere på hvert hold, da deres baner er mindre.

Referencer

Eksterne links 
Officielle rinkbandyregler (på engelsk) 
Video fra den russiske rinkbandy cup

Issport
Bandy
Sherlock Holmes 2: Skyggespillet

Sherlock Holmes 2: Skyggespillet (original titel: Sherlock Holmes: A Game of Shadows) er en britisk-amerikansk film med premiere 16. december 2011. Filmen er instrueret af Guy Ritchie og er en efterfølger til filmen Sherlock Holmes fra 2009, baseret på Arthur Conan Doyles Sherlock Holmes. Robert Downey Jr. spiller igen titelrollen som detektiven Sherlock Holmes. Desuden medvirker Jude Law og Rachel McAdams.

Medvirkende 
 Robert Downey, Jr. som Sherlock Holmes
 Jude Law som Dr. John Watson
 Noomi Rapace som Madame Simza Heron
 Jared Harris som Professor James Moriarty
 Stephen Fry som Mycroft Holmes
 Kelly Reilly som Mary Morstan-Watson
 Rachel McAdams som Irene Adler
 Eddie Marsan som Kommissær Lestrade
 Geraldine James som Mrs. Hudson
 Paul Anderson som Sebastian Moran
 Fatima Adoum
 Gilles Lellouche
 Affif Ben Badra som Tamas

Referencer

Eksterne henvisninger 

 
 
 

Actionfilm fra Storbritannien
Actionfilm fra USA
Amerikanske film fra 2011
Film instrueret af Guy Ritchie
2: Skyggespillet
Britiske film fra 2011
Nord og Syd (tv-serie)

Nord og Syd er en amerikansk produceret tv-serie, lavet ud fra John Jakes romantrilogi af samme navn. Serien omhandler USA i perioden 1842-1866, med stor vægt på den Amerikanske Borgerkrig. Serien består af tre dele:
 Bog 1: Nord og Syd (1985)
 Bog 2: Kærlighed og krig (1986)
 Bog 3: Himmel og helvede (1994)

Serien fortæller historien om det vedvarende venskab mellem nordstatsmanden George Hazard og sydstatsmanden Orry Main. De mødes på militærakademiet West Point men må senere i serien se sig på hver sin side i borgerkrigen.

Skuespillere

Eksterne kilder 
 Bog 1 på IMDb
 Bog 2 på IMDb
 Bog 3 på IMDb

Amerikanske tv-serier fra 1980'erne
Amerikanske tv-serier fra 1990'erne
Tv-programmer fra American Broadcasting Company
Newton Heath

Newton Heath er en forstad til Manchester, i Greater Manchester, England. Den ligger 4,5 km øst nord øst fra Manchester bymidte og har 9.883 indbyggere.

Historisk har Newton Heath været en del af Lancashire, og været et landbrugsområde, men blev præget af fabrikker under den industrielle revolution. Den primære industri var forskellige typer ingeniørarbejde, selvom mange også var beskæftiget i mine og tekstilindustrien i blomstrende områder som Clayton Vale and Bradford.

Navnet Newton Heath stammer fra angelsaksisk og betyder "new by på heden". Den pågældende hede strakte sig tidligere fra Miles Platting til Failsworth og er afgrænset af bække og floder på alle fire sider - Medlock, Moston Brook, Newton Brook og Shooters Brook.

Manchester United F.C. har stærke bånd til området, da klubben blev grundlagt i Newton Heath Lancashire and Yorkshire Railway Football Club.

Referencer 

Bydele og forstæder i England
Harry Stafford

Harry Stafford (født 1869 i Crewe, Cheshire, England - 1940) var en engelsk fodboldspiller. Stafford spillede i Newton Heath, der siden blev til Manchester United, hvor Stafford opnåede 200 kampe. Stafford var den første anfører for Manchester United.

Harry Stafford kom til Newton Heath fra Crewe Alexandra F.C. i 1896. Ifølge legenden løb Staffords hund over til den velhavende brygger John Henry Davies medens Stafford var anfører i Newton Heath. Davies kunne lide hunden og begyndte at snakke med Stafford. Stafford fortalte Davies om klubben han spillede for og om klubbens økonomiske problemer. Davies besluttede sig til at købe holdet og betale gælden ud.

Stafford blev anfører for Newton Heath i 1896 og var stadig anfører for klubben, da denne blev til Manchester United i 1902. Stafford trak sig tilbage som spiller i 1903, og blev derefter hotelejer i Wrexham, Denbighshire, Wales og senere i Canada.

Kilder 

 Profil på StretfordEnd.co.uk
 Profile på MUFCInfo.com
 Profile  på Spartacus Educational

Fodboldspillere fra England
Fodboldspillere fra Manchester United F.C.
Personer fra Crewe
Fodboldspillere fra Crewe Alexandra F.C.
Borneo-kat

Borneo katten (latin: Catopuma badia) er et kattedyr, som lever endemisk på øen Borneo. Den ses sjældnere i forhold til øens andre små kattedyr og klassificeres som moderat truet af organisationen IUCN. Der menes at findes mindre end 2500 kønsmodne individer (i 2007) og tallet er faldende.

Et fuldvoksent individ menes at veje omkring 3-4 kg, men der vides ikke meget om Borneo-katten, da kun få individer er blevet undersøgt.

Kilder og eksterne henvisninger 

Dyr fra Indonesien
Kattefamilien
Geoff Bent

Geoffrey "Geoff" Bent (27. september 1932 – 6. februar 1958) var en engelsk fodboldspiller og en af de otte Manchester United-spillere, der mistede livet i München-flykatastrofen.

Bent blev født i Salford, Lancashire, og kom til United i sommeren 1948. Efter flere sæsoner på reserveholdet blev han professionel i 1951, han spillede 12 førsteholdskampe som back reserve for Roger Byrne i venstre side, og i stedet for Bill Foulkes i højre.

Han spillede ingen førsteholdskampe i sæsonen 1957–58. Han rejste kun til Beograd som reserve for Roger Byrne, som det ikke var regnet med ville spille i kampen pga. en skade, men gjorde alligevel.

Geoff, som er begravet på St. John's Churchyard på Bolton Road (A666), Pendlebury, var blevet far bare 4 måneder før sin død til en datter ved navn Karen. Hans enke Marion lever stadig og deltog i en 1998 ITV-dokumentar, Munich: End of a Dream, som markerede 40-året for tragedien.

Eksterne henvisninger 

Fodboldspillere fra Manchester United F.C.
QRpedia

QRpedia er et website som kan generere QR-koder, der kan kombinere en given Wikipedia-artikel med sprogindstillingen på mobiltelefonen som scanner stregkoden. Dermed kan man ved hjælp af en enkelt QR-kode lade brugeren læse den aktuelle Wikipedia-artikel på sit eget sprog.

Websteder
Eddie Colman

Edward "Eddie" Colman (1. november 1936 i Salford – 6. februar 1958 i München) var en engelsk fodboldspiller og en af de otte Manchester United spillere der døde i Munchen flykatastrofen.

Colman blev født i Salford, Lancashire og kom til Manchester United's ungdomshold lige fra skolen i sommeren 1952. Han kom på førsteholdet i 1955–56 sæsonen. I løbet af de næste 2,5 år spillede han 107 førsteholdskampe, og scorede 2 mål, det andet mål kom i den første European Cup kvartfinale mod Røde Stjerne Beograd. 

Han var 21 år og 3 måneder, dermed var han den yngste der døde i München-ulykken.

Fodboldspillere fra England
Fodboldspillere fra Manchester United F.C.
Jaguarundi

Jaguarundi (latin: Puma yagouaroundi), også kaldet eira, er et lille kattedyr, som lever i Mellem- og Sydamerika. Den vejer mellem 3,5-9,1 kg.

Den er i samme slægt som pumaen.

Mellemamerikas fauna
Sydamerikas fauna
Pumaslægten
Duncan Edwards

Duncan Edwards (1. oktober 1936 i Dudley, Storbritannien – 21. februar 1958 i München, Tyskland) var en engelsk fodboldspiller som spillede for Manchester United og det engelske fodboldlandshold. Han var en af the Busby Babes, det unge Manchester United hold dannet af manager Matt Busby i midten af 1950erne og en af de otte fodboldspillere der døde i Munchen-ulykken i 1958.

Edwards begyndte at spille for Manchester United som teenager, og blev den yngste spiller i Første Division siden anden verdenskrig. I sin professionelle karriere hjalp han, på mindre end 5 år, Manchester United med at vinde 2 Engelske mesterskaber og nå til semifinalen i Europa Cuppen.

Fodboldspillere fra England
Fodboldspillere fra Manchester United F.C.
Fuks

Fuks er en betegnelse for en hest med en ensartet, rødlig farve på kroppen, man og hale.

Eksterne henvisninger 
 Store nordiske leksikon  om fukse.

Heste
Trakea

Trakea  er et net af tynde rør, såkaldte trakearør, og er en del af åndedrættet hos en række laverestående dyr. 

Trakeaer findes hos laverestående dyr, som blandt andet insekter og enkelte edderkopper. Fælles, for dyr som har trakeaer, er, at de ikke har lunger eller gæller til at optage oxygen. Til gengæld forsyner trakeaen alle kroppens celler direkte med oxygenen fra atmosfæren.

Åndedrætssystemet
Insekter
Margay

Margay (latin: Leopardus wiedii) er en vildkat, som lever i Mellem- og Sydamerika. Den holder til i regnskove fra Argentina i syd til Mexico i nord.

Den lever mest alene, og mødes kun når den skal parre sig.

Dyr fra Amazonas
Mellemamerikas fauna
Sydamerikas fauna
Kattefamilien
Dværgtigerkat

Dværgtigerkat (latin: Leopardus tigrinus), også kaldet sydamerikansk tigerkat eller oncilla eller tigerkat, lever i bjergskove og tropiske regnskove i Mellem- og Sydamerika. Den er aktiv om natten og i skumringen, men er også observeret om dagen.

Ny art 
I 2013 blev bestanden i det sydlige Brasilien tilknyttet en ny art, Leopardus guttulus, da den ikke blander sig med dværgtigerkatten i det nordøstlige Brasilien.

Noter 

Sydamerikas fauna
Kattefamilien
Andeskat

Andeskatten (latin: Leopardus jacobita) er en mellemstor sydamerikansk kat, som lever i områder mellem 1800 og 5000 meter over havet i Andesbjergene i Peru, Bolivia, Chile og Argentina. Den vejer omkring 4-5 kg.

Udseende 
Den er 35 cm høj og 57-85 cm lang plus en hale på 41-49 cm.

Kilder og eksterne henvisninger 

 Andean Cat  Feline Conservation Federation.

Kattefamilien
Pallas' kat

Pallas' kat (latin: Otocolobus manul), også kaldt manul, er et lille kattedyr, som lever i Centralasien. Den vejer mellem 3 og 5 kg.

Kilder og eksterne henvisninger 

 Pallas Cat  Feline Conservation Federation.

Kattefamilien
Dyr fra Centralasien
Leopardus colocolo

Leopardus colocolo, tidligere kaldet pampaskat, er et lille kattedyr, som lever i Sydamerika. Taksonomien er ikke fuldstændigt klarlagt. Tidligere blev denne art sammen med L. pajeros og L. braccatus anset som tilhørende samme art, mens de nu deles i tre arter. Andre mener dog stadig, at de alle er underarter af samme art.

Systematik 

Ifølge García-Perea (1994) og Wilson & Reeder (2005) er den tidligere art, Leopardus colocolo, nu opdelt i tre arter:

 Leopardus colocolo er stor og lever i Chile på vestsiden af Andes.
 Leopardus pajeros er middelstor og har den største udbredelse, fra Ecuador gennem hele Argentina til Patagonien.
 Leopardus braccatus er den mindste og lever i fugtige og varme græsområder i Brasilien, Paraguay og Uruguay.

Noter 

Sydamerikas fauna
Kattefamilien
Ances pagasts

Ances pagasts er en territorial enhed i Ventspils novads i Letland. Pagasten etableredes i 1925, havde 712 indbyggere i 2010 og 656 indbyggere i 2016 og omfatter et areal på 397,78 kvadratkilometer. Hovedbyen i pagasten er Ance.

Kildehenvisninger 

Pagasts
Jūrkalnes pagasts

Jūrkalnes pagasts er en territorial enhed i Ventspils novads i Letland. Pagasten havde 369 indbyggere i 2010 og 349 indbyggere i 2016 og omfatter et areal på 99,60 kvadratkilometer. Hovedbyen i pagasten er Jūrkalne.

Kildehenvisninger

Eksterne henvisninger 
Officiel hjemmeside  

Pagasts
Piltenes pagasts

Piltenes pagasts er en territorial enhed i Ventspils novads i Letland. Pagasten havde 559 indbyggere i 2010 og 474 indbyggere i 2016 og omfatter et areal på 187,86 kvadratkilometer. Hovedbyen i pagasten er Piltene.

Kildehenvisninger 

Pagasts
Popes pagasts

Popes pagasts er en territorial enhed i Ventspils novads i Letland. Pagasten havde 1.126 indbyggere i 2010 og 1.040 indbyggere i 2016 og omfatter et areal på 167,74 kvadratkilometer. Hovedbyen i pagasten er Pope.

Kildehenvisninger 

Pagasts
Puzes pagasts

Puzes pagasts er en territorial enhed i Ventspils novads i Letland. Pagasten havde 1.021 indbyggere i 2010 og 920 indbyggere i 2016 og omfatter et areal på 207,28 kvadratkilometer. Hovedbyen i pagasten er Blāzma.

Kildehenvisninger 

Pagasts
Tārgales pagasts

Tārgales pagasts er en territorial enhed i Ventspils novads i Letland. Pagasten havde 1.845 indbyggere i 2016 og  1.956 indbyggere i 2010 og omfatter et areal på 364,20 kvadratkilometer. Hovedbyen i pagasten er Tārgale.

Kildehenvisninger 

Pagasts
Ugāles pagasts

Ugāles pagasts er en territorial enhed i Ventspils novads i Letland. Pagasten havde 2.476 indbyggere i 2010 og 2.238 indbyggere i 2016 og omfatter et areal på 292,20 kvadratkilometer. Hovedbyen i pagasten er Ugāle.

Kildehenvisninger 

Pagasts
Usmas pagasts

Usmas pagasts er en territorial enhed i Ventspils novads i Letland. Pagasten havde 583 indbyggere i 2010 og 538 indbyggere i 2016og omfatter et areal på 219,50 kvadratkilometer. Hovedbyen i pagasten er Usma.

Kildehenvisninger 

Pagasts
Užavas pagasts

Užavas pagasts er en territorial enhed i Ventspils novads i Letland. Pagasten havde 619 indbyggere i 2010 og 566 indbyggere i 2016 og omfatter et areal på 125,50 kvadratkilometer. Hovedbyen i pagasten er Užava.

Kildehenvisninger 

Pagasts
Vārves pagasts

Vārves pagasts er en territorial enhed i Ventspils novads i Letland. Pagasten havde 1.916 indbyggere i 2010 og 1.763 indbyggere i 2016 og omfatter et areal på 125,44 kvadratkilometer. Hovedbyen i pagasten er Ventava.

Kildehenvisninger 

Pagasts
Ziru pagasts

Ziru pagasts er en territorial enhed i Ventspils novads i Letland. Pagasten havde 543 indbyggere i 2010 og 497 indbyggere i 2016 og omfatter et areal på 153,80 kvadratkilometer. Hovedbyen i pagasten er Ziras.

Kildehenvisninger

Eksterne henvisninger 
Officiel hjemmeside  

Pagasts
Zlēku pagasts

Zlēku pagasts er en territorial enhed i Ventspils novads i Letland. Pagasten havde 577 indbyggere i 2010 og 511 indbyggere i 2016 og omfatter et areal på 107,15 kvadratkilometer. Hovedbyen i pagasten er Zlēkas.

Kildehenvisninger

Eksterne henvisninger 
Officiel hjemmeside  

Pagasts
Skive Handelsskole

Skive Handelsskole er en handelsskole beliggende i Skive. Skolen blev stiftet i 1884 af handelsstanden i Skive. Skolen er i dag en selvejende institution. 
Skolen har ca. 645 elever og 85 ansatte.

Uddannelse 
På Skive Handelsskole udbydes to ungdomsuddanelser Højere handelseksamen (hhx) og Handelsskolernes grundforløb (hg). Derudover kan man også blive uddannet datamatiker. Derudover kan man starte på uddannelsen AspIt, hvis man har diagnosen autismespektrumforstyrrelse.

Eksterne henvisninger 
 Skolens hjemmeside

Handelsskoler
Etableret i 1884
Handelsgymnasier i Danmark
Handelsskole
Sándor Cséfai

Sándor Cséfai (født 13. juli 1904 i Budapest, død 2. september 1984 i Budapest) var en ungarsk udendørshåndboldspiller som deltog under Sommer-OL 1936.
Han var en del af det ungarske udendørshåndboldhold, som kom på en fjerdeplads i den olympiske turnering. Han spillede tre kampe.

Eksterne henvisninger 
 profile 

Håndboldspillere fra Ungarn
Deltagere for Ungarn ved sommer-OL 1936
Olympiske håndboldspillere fra Ungarn
Håndboldspillere ved sommer-OL 1936
Keiser

Keiser:
 Hans Keiser Nielsen
 Mads Keiser
 Reinhard Keiser